tomron87/hebrew-wikipedia-sentences-corpus huggingface dataset:
צ'ו, ציין כי מטרתו לא הייתה השגת מועמדויות לאוסקר, אלא "להעמיק את ההבנה של המקום שבו אלפבה וגלינדה נמצאות במסע שלהן".
לדבריו, הסרט נדרש לחקור את עולמן הפנימי של הדמויות בדרכים שדיאלוג בלבד לא יכול היה לספק, ולכן היה צורך בשירים חדשים.
סטיבן שוורץ, מלחין המחזמר המקורי, התנדב מיד לכתוב שני שירים חדשים שיבטאו את מסלולי ההתפתחות של אלפבה וגלינדה.
הקטע שכלל את השיר "No Place Like Home", שבו אלפבה מנסה לשכנע קבוצת חיות שנמלטות מארץ עוץ להישאר, עבר תהליך פיתוח ממושך.
השיר עבר גלגולים שונים, ושוורץ ציין כי בתחילה הוא "כלל יותר מהסיפור מאשר הגרסה הסופית.
יש דברים שאנחנו רואים שבהם היא לא שרה, אך בעבר הם היו בשלב מסוים חלק מהשיר".
שמו של השיר מהווה אזכור למילותיה האיקוניות של דורותי גייל כי "אין כמו הבית" בסרט "הקוסם מארץ עוץ" משנת 1939. שוורץ סיפר כי מזה זמן רב קיווה לכתוב שיר בשם זה ולקשר את הביטוי לדמותה של אלפבה בעת כתיבת המחזמר.
הוא ותסריטאיות הסרט, דנה פוקס וויני הולצמן, הדגישו בשיר את אהבתה של אלפבה לעוץ כדי להעצים את סיום הסרט, והסבירו כי .
בעת הלחנת הקטע, שוורץ ביקש ללכוד את "הנשמה" ואת "העוצמה הפראית" שבקולה של אריבו, עם גוונים "מהורהרים" בתחילתו וצלילים "לוחמניים יותר" בהמשכו.
מבחינת המילים, השיר הושפע מהקשרים מציאותיים של אנשים הבוחרים להישאר בארצות הברית חרף התחושה שאינם שייכים לשם.
בעיני שוורץ, השיר "הרגיש כמו מה שאלפבה הייתה אומרת, בין אם היא בעוץ או באמריקה של ימינו.
היא הייתה מנסה לגייס בעלי ברית שיעזרו לה בהתנגדותה".
המסר נגע בבמאי הסרט, ג'ון מ.
צ'ו, כבן למהגרים, והוא דן בכך לעומק עם אריבו, באומרו: .
שוורץ התייעץ עם אריבו כדי להבטיח שהשיר ירגיש רלוונטי לא רק לחיות, אלא גם לאלפבה עצמה.
אריבו אף ביקשה לשנות חלקים מילוליים מסורבלים למילים פשוטות בנות הברה אחת, ושוורץ נענה לבקשתה כדי להתאים זאת לביצוע הקולי שלה.
לדברי השחקנית, "כל הצוות דמע" כאשר הסצנה צולמה.
השיר "No Place Like Home", הקרוי על שמה של שורתה האייקונית של דורותי בסרט "הקוסם מארץ עוץ (1939), מופיע בשלב מוקדם בסרט, כאשר אלפבה נתקלת בקבוצת חיות על דרך האבנים הצהובות, בעודה מתניידת ברחבי ארץ עוץ כדי להימנע מרדיפתו של הקוסם העריץ.
כשהיא מוקפת בחיות שנשבעה להגן עליהן, ובהן המטפלת מילדותה, דולציבר, אלפבה פוצחת בשיר על הסיבות שבגללן היא נלחמת להציל את עוץ ומפצירה בחיות להישאר ולהילחם לצידה.
השיר נסוב סביב "מחויבותה של אלפבה להגן על עוץ, גם כשהיא ניצבת מול דחייה מצד כל הסובבים אותה", כפי שתיארה זאת גרנדה.
לדבריו של הבמאי ג'ון מ.
צ'ו, השיר בוחן את מחשבותיהן של החיות על השאלה , שאלות שהן "מעניינות ורלוונטיות מאוד למסעה של אלפבה".
השיר מדגיש את אהבתה של אלפבה למולדתה, כפי שהסביר שוורץ: .
רעיון זה הקביל גם לתחושות מן החיים האמיתיים בנוגע לארצות הברית, כפי שהסביר שוורץ למעריצים במפגש האזנה לפסקול.
התסריטאית דנה פוקס טענה שהשיר הוא "המנון יפהפה" הנושא משמעות חזקה בהקשר של אירועים עכשוויים, שכן .
בסופו של דבר, ההמנון איננו מצליח לשכנע את החיות להישאר, מה שמעצים את שברון הלב, לדברי פוקס: .
+ תאריכי יציאות לאור ופורמטים עבור No Place Like Home אזור תאריך הפצה פורמט (ים) חברת תקליטים הערות כלל העולם 21 בנובמבר 2025 תקליט 7 אינץ' ריפבליק רקורדס
שנה פרס קטגוריה מועמד/ים תוצאה הערה2025 פרס המוזיקה במדיה של הוליווד שיר מקורי – סרט עלילתי "No Place Like Home" (מילים: סטיבן שוורץ; ביצוע: סינתיה אריבו) פרס אסטרה לאמנויות יצירתיות השיר המקורי הטוב ביותר "No Place Like Home" – סטיבן שוורץ
"No Milk Today" (בעברית: "אין חלב היום") הוא שיר שנכתב על ידי הסולן והבסיסט של להקת 10cc, גרהאם גולדמן, והוקלט במקור על ידי להקת הפופ הבריטית מתבודדי הרמן.
השיר יצא לראשונה בבריטניה באוקטובר 1966, זכה להצלחה במצעדים כשהגיע למקום השביעי במצעד הסינגלים הבריטי.
אף על פי שלא יצא כסינגל בארצות הברית, הוא היה פופולרי דיו כדי להפוך ללהיט בינוני כשיצא שם כסייד-בי לסינגל "There's a Kind of Hush", והגיע למקום ה-35 ב-1967. השיר היה להיט גדול גם במדינות אירופה רבות.
בישראל השיר הגיע למקום התשיעי במצעד הלועזי השנתי של גל"צ.
המילים מתייחסות למנהג, שהיה נפוץ באותה תקופה, שבו החלבנים מביאים חלב טרי בבקבוקים לבתים בכל בוקר.
בת זוגו של הדובר בשיר עזבה אותו, ולכן הוא זקוק לפחות חלב.
המכתב שהשאיר על דלת הבית, בו הוא מבקש מהחלבן לא להשאיר את הבקבוק הרגיל, נראה שגרתי לעוברים ושבים, שאינם מודעים לסיבה שהוא נכתב.
גולדמן כתב את השיר ללהקת ההוליס לאחר שראה יום אחד הודעה "אין חלב היום" מחוץ לבית של חבר, ואביו הבחין שיכול להיות שנכתב מסיבות שונות.
מאוחר יותר השיר הוקלט על ידי גולדמן עצמו כסינגל באלבום הבכורה שלו "The Graham Gouldman Thing" ב-1968, וב-2006 נכלל באלבום האוסף "Greatest Hits ...
And More", שיצא על ידי להקתו הבאה של גולדמן, 10cc.
גרסה גרמנית בשם "Brötchen und Milch" יצאה לאור על ידי להקת "The Four Kings" בשנת 1966.
גרסה ספרדית בשם "Todo Cambió" הוקלטה בשנת 1967 על ידי ליטה טורלו.
ב-1984 הפך ללהיט צ'כוסלובקי גדול שבוצע על ידי יוזף מלן בשם "Né, pětku né!".
השיר מופיע בפסקול של סדרת הפשע האמריקאית "ילדי האנרכיה" בפרק הראשון של העונה השלישית.
הלהקה הסרבית Riblja Čorba הפיקה גרסת כיסוי בסגנון רוק כבד בשם "Danas nema mleka" ("אין חלב היום"), שיר מחאה המבקר את משטרו של סלובודן מילושביץ', בשנת 1993. השיר נפתח במילים "Danas nema mleka, danas nema hleba" ("היום אין חלב, היום אין לחם"), ומבקרת את הידרדרות רמת החיים בסרביה באותה תקופה.
No Vacation from the World הוא אלבום האולפן הרביעי של להקת הפופ פאנק הישראלית יוסלס איי.די, אשר הוקלט באולפני Orange Whipe Studios שבמדינת קליפורניה שבארצות הברית.
גיא כרמלי - גיטרה חשמלית
Nobody Wants to Be Lonely (בעברית: אף אחד לא רוצה להיות בודד) הוא הסינגל השני של ריקי מרטין מהאלבום בשפה האנגלית השני שלו, Sound Loaded.
הסינגל יצא ב-2001 שהוא דואט עם הזמרת כריסטינה אגילרה והצליח להגיע למקום ה13 במצעד ההוט 100 של הבילבורד באמריקה, למקום הרביעי בבריטניה ולהמון צמרות מצעדים ולהפוך להיות להיט שנתי ברחבי העולם.
הסינגל היווה הוכחה לכך שסינגלים של זמרים בעלי שמות ידועים כמו מרטין ואגילרה לא צריכים פרסום וייחצון במידה גדולה כדי להצליח.
השיר נכתב בידי דזמונד צ'יילד, גארי בור וויקטוריה שאווס והופק על ידי וולטר אפאנאסיף (שהפיק, בין השאר, להיטים גדולים למריה קארי).
השיר מדבר על סיפור אהבה של אדם חסר אהבה שמבקש להיות נאהב.
כמו מספר סינגלים קודמים של אגילרה "What a Girl Wants" ו-"", הסינגל לא הופץ בגרסתו המקורית שמופיעה באלבומו של ריקי מרטין, בה מרטין שר לבד את השיר.
בגרסתו המחודשת של השיר, מצטרפת אגילרה אל הקצב היותר מהיר של הבלדה עם הווקאל העוצמתי שלה.
הסינגל קיבל מועמדות לגראמי בקטגוריה "שיתוף הפעולה הטוב ביותר בפופ", אבל הפסיד לטובת Lady Marmalade, שגם בו אגילרה הייתה מועמדת, כך שלא יצאה בידיים ריקות.
Nobody's Home (בעברית: אין אף אחד בבית) הוא הסינגל השלישי של הזמרת אבריל לאבין מאלבומה השני, Under My Skin.
השיר הופק על ידי לאבין ודון גילמור ונכתב על ידי לאבין ובן מודי, גיטריסט להקת אוונסנס לשעבר.
השיר לא נחל הצלחה רבה במצעדים כאשר דירוגו היה נמוך ברוב המדינות ברחבי העולם, ומיקום השיא אליו הגיע במצעד בילבורד המפורסם היה המקום ה-41 בלבד, אולם החזיק שם מעמד למשך תקופה ארוכה.
באוסטרליה ובממלכה מאוחדת זכה להצלחה מתונה כאשר דורג במקום ה-24 בשתי המדינות.
זהו המיקום הכי נמוך אליו הגיעה הזמרת בממלכה המאוחדת לאחר "Losing Grip", אשר היה מדורג במקום ה-21.
בנוסף, הסינגל מכיל שירים נוספים כמו: "I Always Get What I Want" ו-"Knockin On Hevans Door" (גרסת כיסוי לשיר מקורי של הזמר בוב דילן אותו אבריל הרבתה לבצע בסיבוב ההופעות הראשון שלה) שמשמשים למעשה כשירים צדדיים (בי-סייד).
לאבין עצמה, אומרת לפני הופעותיה עם השיר, שהיא כתבה את השיר על חברתה לכיתה בעבר, אשר חלתה.
המשמעות הכללית של השיר היא בנוגע לבן אדם עני.
השיר מספר על ילדה אשר הולכת לביתה ואף אחד לא נמצא שם, לכן היא בוכה וחייה ברחוב.
המשמעות השנייה היא שהילדה אשר חוזרת הביתה, מבינה שמשפחתה, חבריה והאנשים שאכפת לה מהם, לא נמצאים שם יותר עבורה.
המילים לשיר: "היא רוצה ללכת הביתה, אבל אין אף אחד בבית", יכולים להתכוון גם להורים אשר יותר מדי מגוננים, מיושנים בדעותיהם ורוצים "להעיף" את ילדם מהבית לאחר שעשה משהו מביש (השעיה מבית ספר, שימוש בסמים ועוד).
בווידאו קליפ אבריל מגלמת הומלסית (חסרת בית) שחיה ברחוב עם ילדה נוספת.
בקליפ אבריל נראית מוזנחת למדי כשפיאה שחורה מונחת על ראשה והיא לובשת ג'ינס מרופט.
כך למעשה היא מגלמת נערה עם שיער מבולגן ולא מטופח ובגדים בלויים וישנים.
מנגד לכך, אבריל צולמה מהיבטים נוספים - כשהיא שרה את השיר, לבושה בשמלה ושיערה הבלונדיני הארוך פזור כשתזמורת מנגנת מאחוריה.
הקליפ מציג את אבריל ה"הומלסית" כמי שמנסה להתרחק מהרחובות.
היא מתקשרת הביתה לאמא שלה אך בסופו של דבר מנתקת.
היא מנגנת בגיטרה ברחוב (ככל הנראה במטרה להשיג כסף), שוטפת את פניה בשירותים של חנות כלשהי.
בנוסף היא גם מנסה להיכנס לתוך מכונית נעולה בזמן שיורד גשם כבד.
בסופו של הקליפ, מוצגת הנערה (אבריל) כשדמעה זולגת על לחיה ובסופו היא עוזבת את המקום.
Node.js היא סביבת ריצה לשפת JavaScript שנכתבה ב- ומבוססת על מנוע V8. היא תוכננה לכתיבת אפליקציות רשת סקיילאביליות כגון שרתי HTTP.
Node.js מאפשרת לקוד JavaScript לרוץ מחוץ לדפדפן, ולכן ממשקי התכנות שהדפדפן חושף ל-JavaScript לא יהיו זמינים ב-Node.js (כמו ה-DOM).
תוכנה Npm מוגדרת כברירת מחדל.
הסביבה מספקת ממשקי תכנות המאפשרים לקוד להתממשק עם מערכת ההפעלה, כגון שימוש ב-שקעים (sockets), מה שמאפשר ל-JavaScript לשמש כשפת צד שרת.
הגרסה הראשונה של התוכנה פותחה בשנת 2009.
קהילת המפתחים של Node.js התפצלה בשלהי שנת 2014 בשל חילוקי דעות על עתיד המערכת עם חברת Joyent שתחזקה את התוכנה, כאשר המפתחים הפורשים הקימו את מערכת io.js אך התמזגו חזרה במאי 2015.
לNode.js יש אפשרות לקבל תוספים שהם נקראים "חבילות".
את החבילות כל אחד יכול ליצור ולפרסם.
לצורך פרסום והתקנת חבילות, Node.js תומכת בשני מנהלי החבילות הסטנדרטיים של JavaScript: מנהל החבילות npm ומנהל החבילות yarn.
גרסה גדולה חדשה של Node.js יוצאת כל חצי שנה ב־GitHub, גרסאות עם מספר זוגי יוצאות לרוב בחודש אפריל, וגרסאות עם מספר אי זוגי יוצאות בחודש אוקטובר.
כאשר גרסה חדשה עם מספר אי זוגי יוצאת, הגרסה הקודמת עם המספר הזוגי הופכת להיות גרסה עם תמיכה פעילה למשך 18 חודשים, ולאחריהם עוד 12 חודשי תמיכת אחזקה, בהם יוצאות רק גרסאות עם תיקונים קריטיים ועדכוני תיעוד.
שרת HTTP המדפיס הודעת Hello World לגולשים ב־Node.js:
דוגמה נוספת לשרת TCP פשוט המאזין לפורט 7000 ומדפיס מה שנשלח אליו:
דוגמה לעבודה עם קבצים באמצעות מודול fs:
"Nobody But You" (בעברית: "אף אחת מלבדך") הוא השיר שייצג את אוסטריה באירוויזיון 2018 שהתקיים בליסבון שבפורטוגל.
השיר בוצע על ידי הזמר סזאר סמפסון, והולחן ונכתב על ידי בוריס מילאנוב, סבסטיאן ארמן, יואכים פרסון ויוהאן אלקנס.
השיר נבחר ב-7 בדצמבר 2017 בבחירה פנימית של רשות השידור האוסטרית.
השיר הגיע למקום השלישי בגמר האירוויזיון עם ניקוד כולל של 342 נקודות.
מקוםתאריך יציאהפורמטחברת תקליטיםעולם10 במרץ 2018הורדה דיגיטליתסימפוניקס מיוזיק
Noble M10 היא מכונית ספורט המוגדרת כמכונית רודסטר מתוצרת יצרנית מכוניות הספורט הבריטית Noble Automotive אשר יוצרה בין השנים 1999–2000.
"No Voy a Llorar" (בעברית: "אני לא אבכה") הוא סינגל שהוקלט על ידי זמרת הרגאטון הדומיניקנית נאטי נטשה.
השיר יצא לאור ב-30 במאי 2019, על ידי חברות התקליטים סוני מיוזיק לטין ופינה רקורדס, כסינגל התשיעי מתוך אלבום הבכורה שלה, IlumiNATTI.
השיר זכה להצלחה בארצות הברית, כאשר נמכר שם בלמעלה מ-30,000 עותקים.
השיר נכתב על ידי נאטי נטשה, גבי מיוזיק וחוסה "יונל" טורס והופק על ידי גבי מיוזיק, שהפיק שירים נוספים מ-IlumiNATTI.
יצאתו המקורית של השיר אירעה ב-15 בפברואר 2019, אך יציאתי כסינגל אירעה במאי באותה השנה.
מילותיו עוסקות בפרידה במערכת יחסים, בו נטשה אומרת כי היא תוכל להתמודד עמה.
ב- סקרו את השיר והקליפ שלו בחיוב, תוך שצוין שם כי "בקליפ, ניתן לראות את נטישה כשהיא משדרת חושניות רבה".
הווידאו קליפ הנלווה שצולם לשיר הועלה לערוץ היוטיוב של נאטי נטשה ב-31 במאי 2019. בתחילתו, ניתן לראות את נטשה מנסה לחייג לבן הזוג שלה.
הוא לא עונה לה והיא מגלה שהוא ככל הנראה עוזב אותה.
לאחר מכן, היא זורקת את הטלפון שלה לתוך אגרטל מלא במים, תוך שהיא עוזבת את הבית שלהם.
לפני צאתו של הקליפ, פרסמה נטשה ברשתות החברתיות הצצות וטיזרים מתוכו.
נכון לספטמבר 2021, מונה הצפיות של הקליפ עומד על כ-110 מיליון צפיות.
אזורתאריך יציאהפורמטחברת תקליטיםמקורכלל העולם30 במאי 2019הזרמת מוזיקה • הורדה דיגיטליתסוני לטין • פינה
Nobody Knows Me (בעברית: אף אחד לא מכיר אותי) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה התשיעי, American Life.
השיר יצא לאור ב-15 באוקטובר 2003, כסינגל שיווקי מתוך האלבום, על ידי חברות התקליטים האחים וורנר ומאבריק רקורדס.
השיר הגיע למקום הרביעי במצעד שירי הדאנס קלאב.
בנוסף לכך, שולב השיר ביחד עם "Nothing Fails", בגרסה מיוחדת אשר נשלה אל הרדיו ואף הצליחה להגיע אל המקום הראשון במצעד שירי הדאנס המסחריים של בילבורד.
עם השיר הופיעה מדונה במהלך סיבוב ההופעות השישי שלה, "Re-Invention World Tour".
"No Time to Die" (בעברית: "לא זמן למות") הוא סינגל שהקליטה הזמרת-יוצרת האמריקאית בילי אייליש, מתוך הפסקול של הסרט "".
השיר יצא לאור ב-14 בפברואר 2020, על ידי חברות התקליטים דארק-רום רקורדס ואינטרסקופ רקורדס.
אייליש היא האמן הצעיר בהיסטוריה שכתב והקליט שיר נושא לסדרת ג'יימס בונד; בגיל 18. השיר זכה בפרס גראמי לשיר הטוב ביותר שנכתב למדיה חזותית, בטקס הענקת פרסי גראמי שהתקיים ב-14 במרץ 2021, וכן זכה בפרס אוסקר לשיר המקורי הטוב ביותר.
השיר עצמו "No Time to Die", הוא מעין בלדה.
רויסין או'קונור מהעיתון הבריטי אינדפנדנט, סיפר שהשיר עצמו "מיציג אלמנטים קלאסיים מנושאי סדרת ג'יימס בונד הזכורים ביותר, כולל בנייה איטית; נושא אפל ורועד; ותזמורת דרמטית".
קאסי דה קוסטה מאתר המוזיקה "הדיילי ביסט" אמרה שהשיר "מתחיל במוזיקת פסנתר מצוברחת, אטמוספירית, לפני שהאלטו ויברטו המופץ של אייליש מתגנבת בתצפיות דיכאוניות אך מעורפלות על אהבה, אובדן ואלימות".
בינואר 2020, הוכרז כי אייליש תשיר את שיר הנושא של הסרט "לא זמן למות", הסרט ה-25 בסדרת ג'יימס בונד.
אייליש עצמה כינתה את המעמד כהזדמנות של "כבוד ענקי", אחיה פיניאס או'קונל אמר שהם "מרגישים כל כך בני מזל למלא תפקיד קטן בזכיינית כל כך אגדית".
בטקס פרסי האוסקר ה-92 אמרה אייליש כי הבלדה "נכתבה" ו"נעשתה כבר".
הווידאו קליפ הרשמי לשיר יצא ב-1 באוקטובר 2020. הווידאו צולם בשחור-לבן ובוים על ידי דניאל קליינמן.
הקליפ גם מציג סצנות המופיעות בסרט "לא זמן למות".
אייליש היא האמן הצעיר בהיסטוריה שכתב והקליט שיר נושא לסדרת ג'יימס בונד; בגיל 18. "No Time To Die" זכה בכ-26 פרסים עד כה, ושבר את השיא עבור שיר הנושא של ג'יימס בונד עם מספר רב יותר של פרסים.
מדינהתוארמכירותקנדה (Music Canada)פלטינה80,000 דנמרק (IFPI Denmark) זהב 45,000 נורווגיה (IFPI Norway) זהב 30,000 פולין (ZPAV) פלטינה 20,000 פורטוגל (AFP) זהב 5,000בריטניה (BPI)זהב400,000ארצות הברית (RIAA)פלטינה1,000,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם14 בפברואר 2020הזרמת מוזיקה • הורדה דיגיטליתדארק-רום • אינטרסקופאוסטרליהרדיו שירים עכשווייםיוניברסל מיוזיק גרופאיטליהבריטניה15 בפברואר 2020
+מועד זכייהפרסקטגוריהמקור14 במרץ 2021גראמיהשיר הטוב ביותר שנכתב למדיה חזותית27 במרץ 2022אוסקרפרס אוסקר לשיר המקורי
Nobody Is Listening הוא האלבום האולפן השלישי של הזמר-יוצר הבריטי זאין מאליק.
האלבום יצא לאור ב-15 בינואר 2021, על ידי חברת התקליטים תקליטי RCA.
מדינה תאריך יציאה פורמט חברת תקליטים מקורעולם15 בינואר 2021הזרמת מוזיקה • הורדה דיגיטלית • תקליט • תקליטורתקליטי RCA
No Time for Tears (בעברית: אין זמן לדמעות) הוא שיר של הדי ג'יי והמפיק המוזיקלי הבריטי, נייתן דאו, ולהקת הבנות הבריטית, ליטל מיקס.
השיר יצא לאור ב-25 בנובמבר 2020, על ידי חברות התקליטים אטלנטיק UK והאחים וורנר UK, כסינגל שלא מתוך אלבום.
השיר הגיע למקום החמישי במצעד השירים הדיגיטליים האירופאים.
השיר נכתב על ידי ג'ייד ת'ירלוול, נייתן דאו, טריי ג'ין-מארי ו-MNEK והופק על ידי נייתן דאו וטריי ג'ין-מארי גם כן.
על השיר הכריזו לראשונה ב-23 בנובמבר 2020 בחשבונות המדיה החברתית של דאו וליטל מיקס.
בסמוך להכרזתו, פורסמה גם עטיפתו הרשמית בה מופיעות חברות להקת ליטל מיקס ונייתן דאו עמו.
הווידאו קליפ הרשמי של השיר פורסם ב-15 בינואר 2021 בשידור חי.
הקליפ עוקב אחר מישהי שמתחילה את השגרה היומיומית שלה, תוך שניתן לראות תמונות של נייתן דאו.
מעבר לכך, חברות להקת ליטל אינן מופיעות בו.
קליפ המילים הרשמי של השיר פורסם ביוטיוב בנובמבר 2020 וצבר למעלה מ-1.1 מיליון צפיות.
נכון ליולי 2021, מונה הצפיות של הקליפ עומד על למעלה מ-2.6 מיליון צפיות.
מדינהתאריך יציאהפורמטחברת תקליטיםמקורעולם25 בנובמבר 2020הזרמת מוזיקה • הורדה דיגיטליתאטלנטיק UK • האחים וורנר UK
"Noches en Miami" (בעברית: "לילות במיאמי") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad.
השיר יצא לאור ב-5 באוגוסט 2021, על ידי חברות התקליטים סוני מיוזיק לטין ופינה רקורדס, כסינגל השישי מתוך האלבום.
השיר זכה להצלחה במצעדי הבילבורד הלטיניים והגיע למקום החמישי במצעד שירי הפופ הלטיניים.
השיר נכתב על ידי רפאל פינה, סנטיאגו מונרה פנאגוס, אנדרס מאוריסיו אקוסטה אצ'וורי, אדג' ונאטי נטשה והופק על ידי גולדן מיינדז ואדג'.
השיר יצא כסינגל השישי מתוך Nattividad, בסמוך להכרזתו הרשמית של האלבום עצמו.
הרמיקס הרשמי שלו שנעשה על ידי דימיטרי וגאס ולייק מייק ובסג'אקרס פורסם בסמוך ליציאתו של האלבום.
הווידאו קליפ הרשמי של השיר הועלה לערוץ היוטיוב של נאטי נטשה ב-25 באוגוסט 2021, בשידור חי.
הקליפ מציג את נטשה כשהיא מבלה באזורים שונים במיאמי בלילה.
ישנן סצנות שצולמו במועדוני לילה, כמו גם סצנות בהן ניתן לראותה רוקדת לצד רקדניות ליווי.
הקליפ של הרמיקס הופץ ב-23 בספטמבר 2021.
נכון לספטמבר 2021, מונה הצפיות של הקליפ עומד על למעלה מ-40 מיליון צפיות.
מדינהתאריך יציאהפורמטגרסהחברת תקליטיםמקורכלל העולם5 באוגוסט 2021הזרמת מוזיקה • הורדה דיגיטליתרגילהסוני לטין • פינה23 בספטמבר 2021רמיקס
"Nobody" (בעברית: "אף אחד") הוא סינגל של הדי ג'יי והמפיק המוזיקלי הדני מרטין ינסן והזמר-יוצר הבריטי ג'יימס ארתור, שיצא, על ידי וירג'ין רקורדס, ב-1 במרץ 2019. השיר נכתב על ידי מרטין ינסן, סקוט האריס, מאדס דיהרברג, תום ברידג'ס ופיליפ פלסט, והופק על ידי מרטין ינסן ומאדס דיהרברג.
נכון לאוקטובר 2021, השיר הושמע למעלה מ-211 מיליון פעמים בספוטיפיי.
הווידאו קליפ של הסינגל הועלה לחשבון היוטיוב של מרטין ינסן ב-26 במרץ 2019. נכון לאוקטובר 2021, הווידאו קליפ נצפה למעלה מ-8 מיליון פעמים.
אזורתאריךפורמטחברת תקליטים הממלכה המאוחדת 1 במרץ 2019 הורדה דיגיטלית וירג'ין רקורדס
Noble Automotive היא חברה בריטית לייצור מכוניות ספורט שפועלת בעיר לסטר.
החברה הוקמה בשנת 1999 על ידי לי נובל.
הוא היה המתכנן הראשי ובעל מניות של החברה.
ייצור מרכב מכונית ושאסי של כל הדגמים בוצע בדרום אפריקה.
יתר החלקים כולל מנוע הורכבו במפעל של החברה.
כל יחידות היו מיוצרות באופן ידני ומסירה ללקוח מבוצעת על ידי צוות ייעודי.
חלק מדגמי החברה נמכרו לארצות הברית.
הדגם הראשון היה Noble M10. זו הייתה מכונית דו-מושבית עם מנוע של 2.5 ליטר.
המכונית הראשונה הוצגה בשנת 1999. כבר בשנת 2000 הוחלט לעבור לייצור של דגם אחר M12. כל המכוניות ציידו במנוע מתוצרת פורד עם נפח של 2.5-3 ליטר.
תוך 3.7 שניות המכונית הייתה מסוגלת להגיע למהירות של 97 קמ"ש ובסך הכול ל-170 קמ"ש.
ייצור הדגם נמשך עד לשנת 2008.
בתערוכת הרכב הבריטית בשנת 2004 הוצג נובל M14. בסופו של דבר דגם זה לא עבר לפס הייצור.
בשנת 2004 החל ייצור דגם M400. המכונית הייתה מסוגלת להגיע ל-97 ק"מ תוך פחות מ-3 שניות ובסך הכול ל-202 קמ"ש.
מדגם זה נבנו 75 יחידות.
בשנת 2006 היה מתוכנן להתחיל בייצור M15. דגם זה היה מתוכנן להתחרות במכוניות ספורט מתוצרת פורשה ופרארי אך מעשית דגם זה לא עבר לפסי הייצור.
באותה שנה בעלות על החברה השתנתה ובשנת 2008 לי נובל עזב אותה.
בשנת 2010 החל ייצור דגם M600. מכונית זו צוידה במנוע מתוצרת וולוו.
תוך 3.5 שניות היא הייתה מגיעה ל-100 קמ"ש ותוך 4 שניות נוספות ל-160 קמ"ש.
בסך הכול היא הייתה מגיעה למהירות של 360 קמ"ש.
המכירה החלה בשנת 2010 עם מחיר של 200 אלף פאונד.
היה מתוכנן לייצר 50 יחידות, אך לאחר שנבנו 30 מלבד, הייצור נספק בשנת 2018.
בשנת 2022 מתוכנן להתחיל ייצור דגם חדש - M500. דגם זה יהיה מצויד במנוע עם נפח של 3.5 ליטר מתוצרת פורד.
Nocturne (מנורווגית: נוקטורן) הוא שיר מאת הצמד האירי-נורווגי סיקרט גארדן, אשר ייצג את נורווגיה בתחרות האירוויזיון לשנת 1995 וזכה בתחרות בשנה זו.
זוהי הפעם השנייה שנורווגיה זוכה בתחרות, וזאת לאחר הזכייה באירוויזיון 1985 של בוביסוקס!
בשיר משתתפים כחמישה מבצעים: הצמד סיקרט גארדן שכולל את הכנרת פיונלה שרי והפסנתרן-מלחין רולף לובלנד , וכן שלושה אורחים - הזמרת הנורווגית גונהילד טוינרסהיים, נגן החליל האירי הנס פרדריק יאקובסן, ונגנית הניקלהארפ השוודית אסא יינדר .
ב-1995 הזמין תאגיד השידור הנורווגי את רולף לולנד להגיש שיר ל"מלודי גרנד פרי" 1995 (קדם האירוויזיון הנורווגי).
בסופו של דבר, בחר לולנד להגיש את "נוקטורן", שיר שנכתב לאלבום הראשון של Secret Garden.
מעולם לא הייתה לו במקור הכוונה שהשיר ייכלל ב"מלודי גרנד פרי".
בראיון לתאגיד השידור הנורווגי ב-2005, ציין לובלנד כי "זה היה לגמרי במקרה שהמפיק של מלודי גרנד פרי שמע את השיר.
הוא חשב ש'Nocturne' זה משהו שונה וחדש, וחשב שיש לזה פוטנציאל גדול בתחרות.
בסופו של דבר, נתתי לעצמי להשתכנע".
השיר הוא כמעט כולו אינסטרומנטלי, עם שני בתים קצרים הכוללים 24 מילים.
למרות הסגנון הלא מסורתי, "נוקטורן" זכה בגמר הנורווגי ב-NRK Marienlyst בשבת ה-1 באפריל 1995 עם 404 נקודות.
באירוויזיון השיר היה החמישי בסדר המתמודדים, אחרי השיר של בוסניה והרצגובינה ולפני רוסיה.
לאחר סגירת ההצבעה השיר סיים במקום הראשון מתוך 23, עם 148 נקודות.
זה היה הניצחון השני של לובלנד כמלחין, מאחר שהוא כתב את המוזיקה גם לזכייה הקודמת של נורווגיה באירוויזיון עם La det swinge.
בנוסף, השיר שבר רצף של שלוש זכיות רצופות לאירלנד (וזאת על אף שהכנרת פיונלה שרי היא אירית).
בשנה לאחר מכן אירלנד זכתה שוב, עם ארבע זכיות מתוך חמש.
השיר ידוע הודות המיעוט שלו במילים - 24 בסך הכל.
רוב השיר הוא אינסטרומנטלי, כאשר ההתמקדות היא במנגינת הכינור של פיונלה שרי.
נכון ל-2022 זהו השיר הזוכה בעל מספר המילים המועט ביותר.
עם זאת, השיר שהשתתף באיורווזיון והוא בעל מספר המילים המועטות הוא של פינלנד משנת 1998 - Aava של להקת Edea עם 6 מילים בלבד ושל בלגיה משנת 1983 - Rendez-vous של להקת Pas de Deux עם 11 מילים.
פרסום במצעדי מוזיקה, ביקורות וקאברים
נוקטורן לא יצא כסינגל בנורווגיה, אלא בשאר אירופה ובסקנדינביה.
לאחר מכן הוא גם קיבל גרסה באנגלית.
השיר הגיע למקום הראשון בישראל (למשך ארבעה שבועות), מקום 6 בבלגיה, 20 בהולנד ו-26 בשוודיה.
נוקטורן פורסם במקור כחלק מאלבום הבכורה של סיקרט גארדן, "שירים מהגן הסודי" .
באלבום משנת 2007 Inside I'm Singing הצמד הוציא גרסה חדשה של השיר.
במוזיקה & מדיה אמרו כי נוקטורן הוא לא רק "ניצחון למוזיקה אמיתית על מוזיקת אוכל מהיר, והישג בלתי נתפס של שיר אינסטרומנטלי".
אלן ג'ונס ממיוזיק ויק כתב כי: "זוהי יצירה רודפת, פסטורלית, שמרגישה יותר קשורה לתרבות גאליה מאשר למוזיקה נורדית.
אך עם כל כך מעט מילים, קשה לחשוב שזהו שיר"
ההרכב Celtic Woman ביצע לשיר קאבר כחלק מאלבומו השביעי - Believe .
"Nobody Does It Better" (בעברית: "אף אחד לא עושה את זה טוב יותר") הוא סינגל מאת הזמרת האמריקאית קארלי סימון, אשר שוחרר ביולי 1977. השיר שימש כשיר הנושא של הסרט "המרגלת שאהבה אותי", העשירי בסדרת סרטי ג'יימס בונד.
השיר נחשב עד היום לאחד משיריה הידועים ביותר של סימון, ולאחד משירי הבונד הטובים ביותר בכל הזמנים.
השיר נכתב בידי היוצרת קרול באייר סאגר, והולחן בידי מרווין האמליש (שהחליף את המלחין המיתולוגי של הסדרה ג'ון בארי).
סאגר לא חיבבה את השיר וטענה שמילותיו "ריקות להפליא".
האמליש וסאגר החליטו להעניק את השיר לקארלי סימון, שהסכימה לבצע אותו אף על פי שבדרך כלל כתבה את רוב שיריה בעצמה.
זהו שיר הבונד השני בתולדות הסדרה, שאינו נקרא באותו שם כמו הסרט (אחרי We Have All the Time in the World, שיר הנושא של הסרט בשירות הוד מלכותה).
עם זאתף מילות השיר כן כוללות את המילים "המרגל שאהב אותי".
השיר שהה שלושה שבועות במקום השני בבילבורד הוט 100, ולא הצליח לעקוף את You Light Up My Life של דבי בון.
הסינגל מכר למעלה ממיליון עותקים בארצות הברית, ולפיכך זכה למעמד של תקליט זהב מאיגוד תעשיית ההקלטות האמריקאי.
השיר היה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר, אולם הפסיד את שתיהן ל-You Light Up My Life.
השיר הגיע למקום ה-67 ברשימת מאה שנים...
מאה שירים אשר ריכזה את 100 השירים הגדולים ביותר בתולדות הקולנוע.
אין חולק על כך שהשיר הוא אחד משירי הבונד הטובים ביותר, אולם ישנה מחלוקת באשר למיקומו המדויק ביחס לשאר שירי הבונד.
הרולינג סטון הכתיר אותו כשיר השלישי הטוב ביותר, הבילבורד כשני הטוב ביותר, וה-USA Today הכתיר אותו כטוב ביותר.
השיר הפך לאחד השירים הידועים ביותר של סימון, שאף קראה לאלבום האוסף שלה משנת 1999 בשם The Very Best of Carly Simon: Nobody Does It Better.
לשיר בוצעו קאברים בהופעה חיה בידי סלין דיון ולהקת רדיוהד.
"Nobody Gets Me" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS.
הוא עתיד לצאת לאור לרדיו להיטים עכשוויים האמריקאי ב-10 בינואר 2023, באמצעות טופ דואוג אנטרטיינמנט ו-RCA רקורדס, כסינגל הרביעי מתוך האלבום.
הוא הגיע בשיאו למקום העשירי במצעד הבילבורד הוט 100 והגיע לעשירייה הפותחת גם בקנדה וניו זילנד.
ב-5 בדצמבר 2022, סיזה פרסמה קטע קצר מתוך השיר בחשבון היוטיוב שלה.
אזור תאריך פורמט חברת תקליטים מקור ארצות הברית 10 בינואר 2023 רדיו להיטים עכשוויים טופ דואוג RCA
"Nobody to Love" הוא שיר של הצמד המוזיקלי הבריטי, סיגמא.
השיר, שיצא על ידי חברות התקליטים 3 ביט רקורדס ואול אראונד דה וורלד פרודקשנס ב-24 בינואר 2014, היה רמיקס בוטלג לשיר "Bound 2" של קניה וסט וצ'ארלי וילסון .
מאוחר יותר, נודע ב-6 באפריל 2014 כי השיר יהיה הסינגל השני מתוך אלבום האולפן הראשון של הצמד, Life.
נכון לינואר 2023, השיר הושמע למעלה מ-163 מיליון פעמים בספוטיפיי, ולמעלה מ-573 אלף פעמים ביוטיוב.
אזורתוארמכירותאוסטרליה (ARIA)פלטינה70,000בלגיה (BEA)זהב15,000גרמניה (BVMI)פלטינה300,000ניו זילנד (RMNZ)פלטינה15,000הממלכה המאוחדת (BPI)2× פלטינה1,200,000סטרימינגדנמרק (IFPI Danmark)זהב1,300,000
אזור תאריך פורמט חברת תקליטים הערות עולמי 6 באפריל 2014 הורדה דיגיטלית3 ביט רקורדס, אול אראונד דה וורלד פרודקשנס הולנד 17 באפריל 20143 ביט רקורדס, ספינין' רקורדס ארצות הברית 12 באוגוסט 2014איילנד רקורדס, ריפבליק רקורדס
"No Woman, No Cry" הוא שיר רגאיי מאת הזמר והיוצר הג'מייקני בוב מארלי.
השיר, אשר הוקלט ב-1974 ונכלל באלבום האולפן Natty Dread, הפך מאז לאחת היצירות הפופולריות ביותר של מארלי.
שם השיר והפזמון שלו, "No Woman, No Cry", פירושו "אישה, אל תבכי".
מחוץ לג'מייקה, שם השיר מתפרש לעיתים בטעות כ"אם אין אישה, אין סיבה לבכות".
אולם שם השיר מעובד מפטואה ג'מייקנית "No, woman, nuh cry", בה המילה nuh מייצגת צורה "מוחלשת" של "לא".
ההקלטה של השיר בביצוע חי מתוך האלבום Live!
מ-1975 שוחררה כסינגל והיא הפכה עם השנים לגרסה המוכרת ביותר של השיר.
גרסה זו נכללה גם במספר אלבומי אוסף, כולל אלבום האוסף Legend שמכיל את עם הלהיטים הגדולים ביותר של מארלי.
הגרסה בביצוע החי של השיר הוקלטה במקור במהלך הופעה שמארלי ערך בתיאטרון ליסאום בלונדון ב-17 ביולי 1975 במסגרת סבב ההופעות של האלבום Natty Dread.
ההקלטה של השיר בביצוע החי מדורגת במקום ה-37 ברשימת 500 השירים הגדולים בכל הזמנים של מגזין רולינג סטון.
השיר עוסק בזיכרונותיו של מארלי מהתקופה בה גדל במהלך שנות ה-50 בדיור ציבורי בשכונת טרנצ'טאון אשר בעיר קינגסטון שבג'מייקה, וכמו גם במאבקים עימם מתמודדים תושבי השכונה.
בעקבות הפופולריות הניכרת לה זכה השיר הוא נכלל לאורך השנים במספר רב של סרטים, תוכניות טלוויזיה ופרסומות.
ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי להקת פוג'יז והזמרת טמס.
"Nobody Told Me" (בעברית: "אף אחד לא אמר לי") הוא שיר של הזמר ג'ון לנון.
הבי-סייד שלו כולל את "O' Sanity" של יוקו אונו.
שניהם נמצאים באלבום Milk and Honey.
קליפ הפרומו לסינגל הורכב מקטעים מקליפים אחרים של לנון, כמו רוב הקליפים של לנון לאחר מותו.
המילים מתייחסות לאליל הצהוב בשירו של ג'יי מילטון הייז "The Green Eye of the Yellow God".
הבית הראשון של השיר אומר: "יש אליל צהוב בעל עין אחת מצפון לקטמנדו".
שורה נוספת בשיר היא "יש עב"מים מעל ניו יורק ואני לא מופתע יותר מדי".
בהערות לאלבומו משנת 1974, Walls and Bridges, כתב לנון: "ב-23 באוגוסט 1974 בשעה 9 ראיתי עב"מ".
מיי פאנג, חברתו של ג'ון באותה תקופה, תיארה את האירוע בספרה "Loving John", כאשר שניהם ראו "עצם בצורת צלוחית מוקף באורות לבנים מהבהבים המחליקים בשמיים".
השורות "אף אחד לא אמר לי שיהיו ימים כאלה / אכן ימים מוזרים / הכי מוזר, אמא" מנוגדות לפתגם הישן "אמא שלי אמרה לי שיהיו ימים כאלה" (כמו בשיר "Mama Said" של השירלים).
יוקו אונו כינתה את השיר "סוג של שיר כיפי".
היא אמרה ל-Uncut ב-1998: "אני חושבת שבמיוחד באותה תקופה הוא הרגיש ששוב, העולם איבד את המסלול שלו, את הכיוון שלו.
אני באמת חושבת שזה קשור, לא בלבול אלא להתחיל ללמוד שהחיים תמיד יהיו תעלומה".
השיר הוקלט אך לא הושלם זמן קצר לפני מותו בשנת 1980, אלא הושלם מאוחר יותר על ידי אלמנתו של לנון, יוקו אונו, בשנת 1983 ושוחרר כסינגל הראשון מתוך אלבומם של לנון ואונו Milk and Honey בשנת 1984. השיר יצא מחדש בבריטניה בשנת 1990 עם השיר "I'm Stepping Out" בבי-סייד.
השיר נכתב במקור עבור רינגו סטאר כדי לכלול אותו באלבומו משנת 1981, Stop and Smell the Roses, אך עקב מותו של לנון, סטאר החליט לא להקליט אותו.
קליפ פרומו לשיר "Nobody Told Me" נערך בשנת 2003 עבור ה-DVD Lennon Legend: The Very Best of John Lennon, בהשתתפות לנון ואונו בקטעי ארכיון מתחילת שנות ה-70. רוב תוכן הקליפ נערך מצילומים חדשים שהועברו וצילומים מסרטם של לנון ואונו משנת 1972, Imagine.
בקליפ מופיעים גם פיל ספקטור, ג'ורג' האריסון, דיק קאבט, פרד אסטר, אנדי וורהול ומיילס דייוויס.
קאש בוקס אמר כי "הכלאה מלודית בין '(Just Like) Starting Over' ל-'Instant Karma!', השיר מתחיל ב-'אחת-שתיים-שלוש-ארבע' לבבי ונפתח בשיר הלל מעורר השראה, סנטימנטלי ובלתי נשכח לעולם, למין האנושי ולתודעה של לנון עצמו".
No Vayas a Atender Cuando El Demonio Llama (בעברית: "אל תענה כשהשטן מתקשר") הוא אלבום האולפן השישי של הזמרת-יוצרת הארגנטינאית לאלי.
יציאתו מתוכננת ל-29 באפריל 2025 תחת חברת התקליטים סוני מיוזיק.
עוד לפני יציאתו, הוא נחשב לאחד מהאלבומים המצופים ביותר של השנה בארגנטינה.
מבחינה מוזיקלית, האלבום מסמן שינוי כיוון בהשוואה לפרויקטים הקודמים של לאלי, עם סאונד שכולל אלמנטים של רוק, פופ רוק ואלקטרופופ, עם השפעות של פאנק רוק (Punk rock), פופ-פאנק ודיסקו, בין היתר.
באפריל 2023, לאלי העניקה ריאיון לעיתון האורוגוואי "El País", שבו דיברה על הפקת אלבומה החמישי הנושא את שמה, שיצא באותה שנה.
היא התייחסה במיוחד לשיר האחרון באלבום, "Sola", שהוקלט ופותח באורוגוואי.
לדבריה, הבחירה בשיר הזה נבעה מהצליל האינסטרומנטלי שלו, אשר "פועל כאאוטרו" ומשמש כ"חלון להצצה לצליל של העתיד שלה".
במאי 2024, לאלי שיתפה פעולה עם המפיק קצ'ורו לופז בגרסה חדשה לשיר "Mil horas", במקור מתוך האלבום Vasos y besos משנת 1983 של להקת הרוק Los Abuelos de la Nada, שבה לופז היה חבר.
הגרסה החדשה נכללה באלבום Éxtasis total משנת 2024, אלבום מחווה ללהקה עם ביצועים מחודשים לשירים קלאסיים.
בריאיון למגזין "TMH", לאלי סיפרה שהקליפ לשיר עוצב בהשראת שנות ה-60, וחשפה פרטים על האלבום הבא שלה:
בספטמבר של אותה שנה, לאלי הכריזה ברשתות החברתיות על שחרור הסינגל הראשי מתוך האלבום: "Fanático".
באותו חודש התראיינה גם למגזין "Shangay", שם סיפרה על שינוי הכיוון המוזיקלי של האלבום: במקור תכננה לעבוד בסגנון אחר, אך השינוי קרה בצורה טבעית.
היא דיברה על הז'אנרים שיהיו נוכחים באלבום, ואישרה שיתוף פעולה עתידיים – חזרה לשיתופי פעולה לראשונה מאז אלבומה Libra מ-2020.
בינואר 2025, העיתונאית ליילה גריירו חשפה פרטים חדשים על תוכן האלבום הקרוב, כולל שמות שירים פוטנציאליים כמו: "Lokura", "Libertad" ו-"Mejor que vos".
גריירו ציינה כי האלבום צפוי לצאת באפריל 2025.
ב-31 במרץ, לאלי פרסמה ברשתות החברתיות את עטיפת האלבום, הסגנון האסתטי, ושמו: "No vayas a atender cuando el demonio llama" (אל תלך לענות כשהשד קורא), יחד עם רשימת השירים.
בשלב הראשון לא נחשפו שיתופי הפעולה.
כשבוע לאחר מכן, נפתחו אפשרויות "שמירה מוקדמת" של האלבום בספוטיפיי, ובהן נחשפו שיתופי הפעולה: מירנדה!
ב-"Mejor que vos" (שיצא קודם כסינגל שלישי), הראפר הארגנטינאי דוקי בשיר "Plástico והראפר Dillom בשיר "33".
בריאיון לווג הסביר פבלו סרסו, המנהל האמנותי של האלבום, כי הקונספט של האלבום מתמקד באתגר הציפיות ואימוץ גישה מרדנית.
לדבריו, הבחירה בשם האלבום משקפת את הרעיון הזה, שכן בחרו בשם ארוך שלא נוח לשימוש כהאשטאג.
מצידה, לאלי שיתפה בריאיון את נקודת מבטה על השם, והדגישה שיש לה שתי פרשנויות אפשריות בשל המשמעות הכפולה שלה: היא יכולה להתפרש כאזהרה מפני דברים שליליים שאיננו רוצים להתמודד איתם, או, באופן אירוני, כהזמנה להתמודד עם אתגרים.
לפי דבריה של לאלי, שתי הפרשנויות מציעות תובנה חשובה, שכן התמודדות עם אתגרים עשויה לתרום רבות לצמיחה האישית.
המהדורה הסטנדרטית של האלבום, בניהולו הקריאטיבי של פבלו סרסו, מציגה תמונה פרובוקטיבית של לאלי.
בעטיפה נראה תקריב של בטנה החטובה, כשהיא לובשת ג'ינס וחגורת עור עם טבעת מתכת במרכזה, שעליה חקוק שם האלבום לצד סמל בצורת כוכב.
הסמל הזה הוא פרשנות מחודשת של הפנטגרם מתוך סמל בופומט , כשהוא הפוך ומעוצב מחדש כך שיראה כמו כוכב בעל צד אחד חסר, אשר, כאשר מפרקים אותו, יוצר את המילה "LALI".
בנוסף, ניתן לראות בחזית חזיית רשת עם פתחים ואבני שטרס בצבע שחור, התואמת לרצועות התחתונים שלה עם פרטים נוצצים על המותניים.
העטיפה האחורית שומרת על אותו סגנון, עם צילום של גבה של הזמרת, שעל גבי מכנסייה מודפסים שמות השירים בריבוע קטן.
זהו האלבום הראשון של לאלי שבו פניה אינן מופיעות על העטיפה.
לגבי ההחלטה הזו, סרסו אמר בריאיון: .
האמנות של האלבום זכתה לניתוחים במספר כלי תקשורת מקצועיים.
דייגו מנקוסי מ"רולינג סטון" וג'ולייטה אוטרו מ"ווג" הדגישו את ההשפעות הוויזואליות שבעיצוב.
בעוד מנקוסי מציין שהעטיפה , אוטרו מוצאת דמיון גם לעטיפת Sticky Fingers (1971) של הרולינג סטונז וגם ל-Like a Prayer, ומדגישה את הפרטים הפופיים והחושניים המזכירים את מדונה.
גם חואקין בהאמונדה מ-Infobae ציין כי סמל הכוכב מזכיר את האסתטיקה של מדונה, וציין כי .
מבחינה מוזיקלית, האלבום כולל ז'אנרים כמו רוק, פופ רוק ואלקטרופופ, ובנוסף משלבים בו אלמנטים של רוק אלטרנטיבי, רוק אלקטרוני, גלאם רוק, הארד רוק, פאנק רוק (Punk rock), פופ-פאנק ודיסקו.
האלבום הזה מציין שינוי כיוון לעומת העבודות הקודמות של לאלי, תוך התרחקות מהצלילים האופייניים לאלבום Lali (2023), שהתאפיין בהשפעות של הייפרפופ, דאנס ו-EDM של תחילת שנות ה-2000, וגם מהצלילים של פופ לטיני, רגאטון וטראפ לטיני שהיו נוכחים באלבומים Brava (2018) ו-Libra (2020).
השיר "Popstar" פותח את האלבום עם אינטרו שאורכו יותר מדקה, בסגנון המזכיר טלנובלות לילדים מארגנטינה של שנות ה-90, עם צליל מתוק ופזמון ילדים שמזכיר את שושה.
מילות השיר מוצגות כמחווה לעבר הטלוויזיוני של לאלי, תוך שימוש בטון אירוני שמגחיך את הביקורת שקיבלה לאורך השנים, ונראה כהתמודדות ישירה עם המבקרים מהעבר.
השיר השני באלבום, "Lokura", הוא רצועת רוק שמתחילה בריף גיטרה וביט בסגנון טכנו-בלוז, שמעלה זיכרון של השילוב האפלולי בין Songs of Faith and Devotion של דפש מוד (1993) לבין הפסקול של סדרת הטלוויזיה האמריקאית "דם אמיתי".
המילים מוקדשות לפאבלו "Locura" ויאנואבה, אהבת נעורים אפלטונית של לאלי, שהיה מעריץ שרוף ודמות מוכרת בקרב אוהדי הכדורגל של מועדון הורקאן, אדם שלדברי לאלי היה "בריון מסוכן, ובו בזמן מלא אהבה", מהשכונה פארקה פטריסיוס.
השיר השלישי, "No me importa", הוא "מניפסט של מרדנות" שמתאפיין באנרגיה גבוהה ובגישה נועזת, ומזכיר שירי פופ פאנק ופאנק רוק.
הבסיס המוזיקלי שלו אינטנסיבי, עם הרבה דיסטורשן ואנרגיה מרדנית.
הסאונד של השיר הושווה לזה של להקות רוק ארגנטינאיות כמו Babasónicos ו-Intoxicados, וגם לאמנים בינלאומיים כמו פינק ואבריל לאבין.
ב-18 בדצמבר 2024, לאלי הודיעה ברשתות החברתיות על תחילתו של סיבוב הופעות חדש לרגל צאת האלבום.
בהודעה הראשונה נחשף כי ההופעה הראשונה תיערך באצטדיון ולס שבבואנוס איירס, בתאריך 30 באפריל 2025. כל הכרטיסים למופע הראשון אזלו בתוך פחות מ-24 שעות, כשיותר מחצי מיליון איש ניסו להשיג כרטיסים מתוך 50,000 שהיו זמינים.
בשל כך, נוספה הופעה שנייה ליום שלמחרת.
מאוחר יותר, שתי ההופעות נדחו ל-24 ו-25 במאי עקב התחייבויות קודמות באצטדיון הקשורים לאירועי ספורט.
לאלי הודיעה גם על מופע נוסף שיתקיים ב-6 בספטמבר.
סבסטיאן אספוסיטו מ-La Nación כתב כי זהו האלבום הבשל ביותר של לאלי, והצהיר כי מדובר ב"אלבום הכי לאלי שלה", בו היא נראית פטפטנית, חושנית ומשעשעת.
הוא גם ציין השפעות של צ'ארלי גרסיה באלבום, ודיבר על "אנרגיה סטייל Say No More" ברשימת השירים.
לוקאס טראסאס מ-Infobae תיאר את האלבום כ"אלבום בעל זהות סונית עוצמתית וליריקה שחוקרת את הצד האפל, החושני והבלתי נעים – ללא פילטרים", והדגיש את השיר "33" כאחד מהשירים הבולטים באלבום.
ברנדה פטרונה וליס מ-La Voz del Interior שיבחה את הסאונד האייטיזי וההשפעות של הרוק הארגנטינאי, תוך ציון ההפקה "החומצית, האירונית, הלא נוחה והנועזת", כמו גם את המסר העמוק שנע בין "אפל ואינטרוספקטיבי" ל"אלקטרי ומרדני".
מרסלו פרננדס ביטר מ-Clarín ציין שהאלבום משקף "סאונד וגישה שונים, בהם הפופ מקבל גוון רוקיסטי ומרדני יותר", והדגיש את ההתפתחות האמנותית של לאלי.
דויד גייאן מ-Tiempo Argentino שיבח את השילוב בין אלמנטים אלקטריים לאווירה פופית, הדגיש את "שיתופי הפעולה המתפוצצים" ואת המסר של התנגדות.
חוטה בה פונסונה מ-Página/12 סבר שהאלבום מציג את הבשלות האמנותית של לאלי, והחשיב אותו כעבודתה המוזיקלית, הלירית והקומפוזיציונית המובחנת ביותר.
יאנט אינגרבאלו מ-Todo Noticias תיארה את האלבום כ"שאפתני" ו"מאתגר", וציינה כי הוא מהווה נקודת מפנה בקריירה של לאלי.
לוסיה ריבה פלאסיו סמית' מ-Rolling Stone en Español הדגישה ששיתופי הפעולה "מחזקים את האישיות של האלבום", וציינה לטובה את שלושת הקטעים האינטרלודיים.
פריסילה ברטוצי מאתר Latin Pop Brasil כינתה אותו "יצירת המופת של הקריירה שלה".
רוסיו פסקאל מאתר RedBoing טענה כי לאלי "חושפת את הצד האנושי ביותר שלה" בשירים, וציינה שהאלבום "מתפקד כמו יומן אישי בתחפושת של מחזמר פופ".
לורדס מיידנה מ-Indie Club שיבחה את הקונספט הכללי ואת תרומת המוזיקאים, וציינה שהם מוסיפים "מרקם רענן וניסיוני".
היא גם אמרה שהאלבום "מביא משהו שונה, שוברת מבנים ומתחדשת".
מקרנה ליגואורי מ-Vía País הדגישה את השילוב בין סגנונות – מפופ ועד רוק – מבלי לוותר על המהות, והוסיפה שכל שיר "תורם ללכידות, מוסיף זהות ואנרגיה בלתי נשלטת".
סמנתה פלאסה מונרוי מ-Big Bang News סיכמה שהאלבום מהווה שיר הלל לחופש, מדגיש את חשיבות החברים, וחוזר לשורשי המוזיקה הארגנטינאית – תוך עידוד מאבק קולקטיבי עם שמחה וחגיגה.
מנגד, נואליה מאלדונדו מ-La Voz del Interior שיבחה את היכולות היצירתיות של לאלי, אך סברה שהאלבום לעיתים נשמע צפוי ומוכר מדי, במיוחד בהקשר של סצנת הרוק העשירה בארגנטינה.
בארגנטינה, האלבום נכנס ישירות למקום הראשון במצעד האלבומים הארגנטינאי תוך יומיים בלבד, והפך לאלבום השישי של לאלי שמגיע לפסגה.
לאחר שחרורו, הייתה לאלבום גם השפעה חזקה על מצעד ארגנטינה הוט 100, עם שש רצועות שנכנסו אליו.
שיתוף הפעולה של לאלי עם הלהקה Turf, בשיר "Loco un poco", זינק ב-11 מקומות לעומת השבוע הקודם.
בסך הכול, היו ללאלי שבעה שירים במצעד בו-זמנית, הישג בולט בקריירה שלה.
בשבוע השלישי ליציאתו, האלבום המשיך לשהות במקום הראשון במצעד, והשפיע גם על אלבום האולפן הקודם שלה, Lali (2023), שחזר למקום הרביעי.
האלבום שהה בסך הכול שבעה שבועות לא רצופים בפסגת המצעד, שיא חדש מבחינת משך הזמן במקום הראשון.
עוד לפני שיצא, האלבום עורר ציפייה רבה, והוגדר על ידי כלי תקשורת כמו La Voz del Interior, La Capital, Infobae ו-Rolling Stone כאחד מהפרויקטים המוזיקליים המצופים ביותר של שנת 2025, וגרר עניין רב בקרב מעריצים.
"Nokia" הוא שיר של הראפר הקנדי דרייק מתוך אלבום האולפן המשותף שלו עם PartyNextDoor בשם Some Sexy Songs 4 U.
נכתב על ידי דרייק והופק על ידי אלקן, ויצא לאור ב- 14 בפברואר 2025 על ידי סנטה אנה לייבל גרוּפּ, OVO סאונד וריפ ליק רקורדס.
הוא השפיע על רדיו עכשווי אמריקאי כסינגל השני של האלבום ב-11 במרץ 2025.
הקצב מתואר כ"קצב בס מזיע של אטלנטה, מתובל בסינתיסייזרים ראוותניים" עם "שירה אנדרוגנית" (מאת אלקן).
במחצית השנייה של השיר, "הקצב מגמגם ומאט לגרוב פריך" ודרייק מבצע ראפ ב"זרימה בסגנון וודיני".
צלילי הסינתיסייזר משלימים את הצלצול הידוע של נוקיה משנות ה-90.
ארגוןרשימהמיקוםמקורבילבורד100 השירים הטובים ביותר לשנת 20252150 השירים הטובים ביותר לשנת 2025: עד כה9
הקליפ הרשמי של השיר יצא ב-31 במרץ 2025. הוא נמחק רגעים לאחר העלאתו ליוטיוב, אך הועלה מחדש במהרה.
הקליפ צולם ב־IMAX, בוים על ידי תיאו סקודרה, וכולל הופעת אורח של שיי גילג'ס-אלכסנדר.
הקליפ, שתואר כ"נוסטלגי" על ידי תומאס מיר מ"רולינג סטון", הוא בשחור-לבן וכולל את משחק הנחשים המפורסם של נוקיה.
מייקל ספונרה מ"בילבורד" כתב שדרייק "מזמין צוות של בנות לחגיגה בנושא קרנבל לפני שהוא מעביר את תשומת ליבו לנשים יפות שליוו אותו ללילה של גלישת גלגיליות".
פרסשנהקטגוריהתוצאהמקורפרס ה-BET9 ביוני 2025פרס בחירת הצופהפרס הווידאו קליפים של MTV7 בספטמבר 2025ההיפ הופ הטוב ביותר
Nobody Really Knows (בעברית: "אף אחד לא באמת יודע") הוא מיני-אלבום מאת הזמר-יוצר הישראלי מרגי, שיצא לאור ב-17 בינואר 2025 תחת חברת התקליטים סבן מיוזיק גרופ.
"Nobody's Son" (בעברית: "בן של אף אחד") הוא שיר של הזמרת האמריקאית סברינה קרפנטר, המופיע כרצועה השישית באלבום האולפן השביעי שלה, Man's Best Friend (2025).
השיר נכתב על ידי קרפנטר, איימי אלן וג'ון ראיין, והופק על ידי קרפנטר, ג'ק אנטונוף וג'ון ראיין.
השיר הוא קטע אינטימי המשלב גוונים של פופ ובלוז, ועוסק בתחושות של בדידות, ניכור או אובדן זהות של אדם קרוב, כפי שהיא משתקפת מנקודת מבטה של המספרת.
"Nobody's Son" נתפס כקטע אקסצנטרי וייחודי בתוך האלבום, המאופיין בשילוב מוזיקלי סותר ומבלבל ומהווה את אחד הרגעים המעניינים ביותר מבחינת גיוון ז'אנרי באלבום.
המבקרים התקשו להצמיד לשיר הגדרה סגנונית יחידה, ותיארו את צלילו כתערובת אבסורדית אך עובדת של רכיבים:
השיר תואר כ"נאמבר סינת'-רגאיי מוזר" או כ"סקא מרושל".
נטען כי הגשר שלו מזכיר את סגנון שירי הרגאיי-פופ, כדוגמת "The Tide Is High" של בלונדי.
ההשפעות המוזיקליות המיוחסות לשיר נעות מז'אנרים קלאסיים כמו דיסקו ונשמה של שנות ה-60, ועד כיוונים אוונגרדיים יותר כדוגמת קראוטרוק, טריפ הופ ופוסט-פאנק מינימליסטי.
מבקרים תיארו אותו כנשמע כמו גרסה חרמנית של שירי חג המולד הקלילים של פול מקרטני (כדוגמת "Wonderful Christmastime").
השיר מאופיין בפשטות יחסית ובמלודיה קליטה וחצי-מוכרת.
בהפקה, ניכר שימוש נרחב בשכבות קוליות, אשר תוארו ככאלה "מכסות" את הרצועה כולה, ואשר חלק מהמבקרים טענו כי הן מטשטשות את גוון קולה הייחודי של קרפנטר.
הליריקה עוסקת ברעיון של "שליטה סלקטיבית" במערכת יחסים שהסתיימה, כאשר הדוברת ממתינה שהאקס שלה "יישבר" וייצור עמה קשר מחדש.
השיר מבטא תחושת תשישות מחוסר השליטה הנגרם מהמתנה זו.
סגנון ההגשה של הליריקה, בניגוד לנושא העוין לכאורה, תואר כ"קליל, כמעט ילדותי", ונאמר כי הוא נשמע יותר כמו "שיר ערש" מאשר המנון פרידה.
הטקסט נתפס ככזה שאינו מורכב יתר על המידה, והליריקה אף תוארה כ"מוכנה לכיתוב אינסטגרם".
הביקורות לשיר הייתה מעורבת, כאשר רוב המבקרים ציינו את השיר לחיוב או לשלילה בשל הצליל הלא שגרתי וההתנסות הסגנונית הבלתי צפויה שלו:
מבקרים שהתייחסו לשיר באופן חיובי הדגישו את הייחודיות והקליטות שלו.
השיר תואר ככזה ש"בולט לטובה" וכ"זכיר באופן מוזר".
אוסף הצלילים הסגנוני תואר כ"אוסף אבסורדי [של צלילים] שלמרות זאת עובד בצורה מושלמת".
יתרה מכך, השיר נחשב על ידי חלק מהמבקרים ל"מופע ראווה מצוין לקולה האקספרסיבי" של קרפנטר, וצלילו הבלתי שגרתי נתפס כ"מעניין לכל הפחות".
ההתנסות של קרפנטר עם ז'אנרים לא צפויים (מסקא ועד קראוטרוק) נתפסה כנקודת חוזק המדגימה את נכונותה להתפתח מבחינה אמנותית.
מנגד, מבקרים אחרים ראו בשיר "Nobody's Son" חידה לא פתורה מבחינה סגנונית.
התיאור "נאבר סינת'-רגאיי מוזר" שימש גם כביקורת, ונטען כי לא ברור "מה קרפנטר מביאה ספציפית לקול הזה מבחינה ווקאלית".
כפי שצוין, השימוש הנרחב בשכבות קוליות נתפס כגורם "משייף" את הטון הייחודי שלה.
בנוסף, חלק מהמבקרים מיקמו את השיר באזור שתואר כ"חלק אמצעי חלש" יותר של האלבום, ורמזו כי על אף ייחודו, הוא אינו האלמנט המנצח של הפרויקט.
+מקבץ רשימות אשר דירגו את השיר "Nobody's Son"ארגוןרשימהמיקוםמקוראנטרטיינמנט ויקלי10 השירים הטובים ביותר לשנת 20259בילבורד100 השירים הטובים ביותר לשנת 202545
"Nobody Compares to You" הוא סינגל של גריפין בשיתוף פעולה עם קייטי פלרמן, שיצא ב-6 באוקטובר 2017 בהוצאת חברת התקליטים יוניברסל מיוזיק גרופ.
השיר מופיע באלבום האולפן הראשון של גריפין, Gravity, כסינגל המוביל של האלבום.
השיר נכתב על ידי גריפין, שיי ג'ייקובס, אלכס שוורץ, קייטי פלרמן וג'ו חג'דוריאן, והופק על ידי גריפין והפיוצ'ריסטיקס.
נכון לדצמבר 2025, השיר הושמע למעלה מ-176 מיליון פעמים בספוטיפיי, ולמעלה מ-91 מיליון פעמים ביוטיוב.
נורת'רן קינגס (Northern Kings) הם הרכב פאוור מטאל סימפוני מפינלנד המורכב מארבעה מוזיקאים שכבר התפרסמו עם להקותיהם: ג'רקו אהולה מלהקת Teräsbetoni ו-Dreamtale, מארקו היטאלה מלהקת Nightwish, טוני קאקו מלהקת Sonata Arctica וג'י פי לפאלוטו מלהקת Charon.
הסינגל הראשון שלהם "We Don't Need Another Hero" הוא גרסת כיסוי (קאבר) לשיר שבוצע על ידי טינה טרנר.
Non finito (באיטלקית: לא גמור, או בתרגום חופשי: "אסתטיקת אי-השלמות") היא טכניקה באמנות פלסטית, שבה האמן אינו מביא את הפסל לידי ליטוש וגימור.
בהרחבה משמש הביטוי לכל יצירת אמנות שלא הושלמה בין אם באופן מקרי, ובין אם באופן מכוון מתוך ראיית אי-השלמות כערך אסתטי בפני עצמו, או מתוך כוונה להדגיש את שלמות היצירה על ידי חיבול בה והשארה של חסרונות מינוריים.
בעוד שהנון-פיניטו כטכניקה אמנותית מופיע לראשונה אצל דונטלו כאמצעי לביטוי הדרמטיות והעוצמה הרוחנית של האובייקט המוצג, מיכלאנג'לו הוא ללא ספק חסידה המובהק של אסתטיקת האי-שלמות, היות שבתנאים הנוחים שהתקיימו במאה ה-15, רק נסיבות נדירות היו עלולות לגרום לאי-השלמת עבודת אמנות.
להבדיל מטכניקת ה"טורסו", בה האומן מותיר חללים (בדרך כלל זרועות או רגליים) בפסל, בנון-פיניטו משתמש האמן בכמות חומר מעבר למה שדרוש להשלמת היצירה, ומותיר גושי חומר מקוטעים בלתי גמורים על הפסל, תוך הצגת הדמות כ"תקועה" בתוך גוש של חומר.
הביטוי נון-פיניטו משמש גם ככינוי למבנים שנבנו באופן חלקי, כמו הפלאצו "Nonfinito" בפירנצה שהפך ל"מוזיאון הלאומי לאנתרופולוגיה ואתנולוגיה של פירנצה".
כדוגמאות בולטות ל-Non finito מציינים לעיתים קרובות פסלים אלו:
העבד המורד והעבד הגוסס, מאת מיכלאנג'לו
שערי הגיהנום, מאת אוגוסט רודן
Nonesuch Records היא חברת תקליטים השייכת כיום לתאגיד וורנר מיוזיק גרופ.
החברה הוקמה בשנת 1964 על ידי ג'ק הולצמן.
בהתחלה התמחתה במוזיקת בארוק ומוזיקה קאמרית במחירים זולים.
בשנת 1970 מכר הולצמן את החברה ל-Kinney National Company שנמכרה אחר כך לוורנר מיוזיק.
סדרת התקליטים של החברה, Nonesuch Explorer Series, היה בין סדרות מוזיקת עולם הראשונות שראו אור.
במהלך השנים החברה הוציא תקליטים למלחינים בתחום המוזיקה המודרנית כמו: לואיס אנדריסן, פיליפ גלאס, סטיב רייך, ג'ון אדמס, לורה וירס והנריק גורצקי.
בתחום המוזיקה הפופולרית הוציא תקליטים לוילקו (Yankee Hotel Foxtrot) וביורק.
נוּבּ או נְיוּבִּי (מאנגלית: nub, Newbie, Newb, n00b או Noob) הוא מונח סלנג המתייחס לטירון או למישהו אשר אינו מיומן או חסר כל ניסיון בתחום מסוים (במקרה של משחקי מחשב).
אף על פי שנוב יכול לשמש גם ככינוי גנאי, השימוש בו פעמים רבות תיאורי ואינו כולל שיפוטיות ערכית.
כיום הביטוי פופולרי בהקשר של משתמשים חדשים בקהילות וירטואליות מקוונות כגון משחקי וידאו מקוונים, פורומים, בלוגים, קבוצות דיון או רשתות חברתיות.
בעברית התפתחו עם הזמן עוד מילות סלנג כגון: "נעב"(עיוות לשוני של המושג המקורי) "בוט", "חדשניק" וכו'.
ייתכן שהגיע מהמילה "newie" (חדיש) שמופיעה בכתבים משנות החמישים של המאה ה-19 בארצות הברית ואוסטרליה במשמעות דומה.
ייתכן גם שמקורו צירוף "new boy" (ילד חדש) ששימש בבתי הספר בבריטניה ככינוי לתלמידי שנה ראשונה.
"Newbie" שימש חיילים אמריקאים במלחמת וייטנאם ככינוי לחיילים חדשים ביחידה.
הביטוי נהיה נפוץ עם עלייתה של רשת האינטרנט.
"Norwegian Wood (This Bird Has Flown)" (או בקיצור "Norwegian Wood"; בעברית: עץ נורווגי) הוא שיר פולק-רוק של להקת הביטלס.
הוא נזקף לזכותם של לנון-מקרטני, אך נכתב בעיקר על ידי ג'ון לנון, בעוד פול מקרטני סייע בכתיבת המילים ובלחן לקטע מקשר.
השיר יצא לאור ב-3 בדצמבר 1965 באלבום Rubber Soul ואורכו הוא 2:05 דקות.
בשיר משולבת נגינת סיטאר של ג'ורג' האריסון שהפכה אותו לשיר המוקדם ביותר של להקת רוק שבו מופיע כלי זה.
לנון החל בהלחנת השיר ב-1965 באמצעות גיטרה אקוסטית, בעת ששהה בחופשה בהרי האלפים השווייצריים עם אשתו סינתיה.
בסוף שנות ה-70 הסביר לנון שהשיר נכתב על מערכת יחסים שהייתה לו מחוץ לנישואיו.
הוא ציין שתמיד היה מעורב בכל מיני מערכות יחסים נוספות מחוץ לנישואיו והיה מנסה להסוות ככל האפשר את העובדה ששירים שכתב התבססו על מערכות יחסים אמיתיות שלו.
עם זאת, הוא אינו זוכר מי הייתה האישה שבגינה הוא כתב את "עץ נורווגי".
מקרטני סיפר בספר מ-1997 שההשראה לשם השיר הגיעה מחדרי מגורים של אותה התקופה, שהקירות והרהיטים בהם עוצבו מעצי אורן זולים, והשם עץ נורווגי נאמר בלשון סגי נהור.
הוא ציין שלפי תפיסת עולמם דאז, הגבר היה זקוק לנקמה על כך שהאישה מותירה אותו לישון בחדר האמבטיה, ולכן עלה במוחו הרעיון לספר על הצתת בית העץ.
הקלטת השיר נערכה באולפני אבי רוד ב-12 ו-21 באוקטובר 1965. האריסון סיפר בשנות ה-90 בסרט The Beatles Anthology על שנת 1965, שבה נחשף לנגינת הסיטאר.
הוא החליט לקנות סיטאר, אך הוא נותר כמעט ללא שימוש עד שהאזין לאלבום של ראווי שנקר, שמשך אותו להתנסות יותר בנגינה בכלי.
בהקלטת "עץ נורווגי", כשחברי הלהקה חיפשו אלמנט מוזיקלי נוסף, הוא החליט לשלב באופן בלתי מתוכנן את הסיטאר וחש שהשילוב היה מוצלח במיוחד.
מאז הפך האריסון לחובב נלהב של התרבות ההודית ומדיטציה טרנסצנדנטלית, והרבה להשתמש בסיטאר באלבומי הביטלס.
בהקלטה שר לנון בשני ערוצים וניגן בגיטרה אקוסטית, מקרטני ניגן בגיטרה בס ושר קולות רקע, האריסון ניגן בסיטאר מוכפל לשני ערוצים ורינגו סטאר ניגן בתוף מרים, מאראקס ומצלתיים זעירות.
+מצעדי כל הזמניםארגוןשםמיקוםכאן 88מצעד שירי הביטלס של כאן 8825
Nordeus היא חברה סרבית שממוקמת בבלגרד, המפתחת משחקי מחשב לרשתות חברתיות.
החברה מפתחת גם משחקים למכשירים ניידים כגון טאבלטים וכן משחקי דפדפן.
החברה נוסדה במרץ 2010 על ידי יוצאי חברת מיקרוסופט ברנקו מילוטינוביץ', איוון סטוז'יסבלשביץ' ומילאן ג'ובוביץ'.
Nordeus פועלת על ידי מימון עצמי ונחשבת לחברה בעלת צמיחה מהגבוהות באירופה בתחום משחקי המחשב.
נכון לאוקטובר 2012, מועסקים בה 75 עובדים.
המשחק הראשון של החברה, Top Eleven Football Manager - ניהול קבוצת כדורגל המתאפשר גם בזמן אמת, הוכרז רשמית במאי 2010. במשחק זה יש למעלה מ-6 מיליון מנג'רים בפייסבוק, למעלה מ-2 מיליון הורדות למכשירים עם מערכת הפעלה Android ולמעלה מ-800 אלף הורדות למכשירים עם מערכת הפעלה iOS.
החל מ-8 במאי 2012 המשחק זמין גם ברשת החברתית הרוסית Odnoklassniki.ru.
"Non, je ne regrette rien" הוא שיר צרפתי שנכתב על ידי מישל ווקר והולחן על ידי שארל דומון ב-1956. השיר קנה את תהילתו בזכות ביצוע של אדית פיאף משנת 1960, אשר כיכב במשך שבעה שבועות בראש מצעד הפזמונים הצרפתי.
המלחין דומון מתאר בספר "אדית פיאף, פרסומי דעה", שהכותרת הראשונה שהעניק מישל ווקר לשיר הייתה "Non, je ne trouverai rien" (לא, לא אמצא דבר), ושהשיר יועד לזמרת הצרפתייה הפופולרית רוזלי דובואה.
אבל, כשחשב על פיאף, הוא שינה את הכותרת ל-"Non, je ne regrette rien"(לא, איני מתחרטת על דבר)
לדברי העיתונאי ז'אן נולי בספרו "אדית" שכאשר שארל דומון ומישל ווקר ביקרו בביתה של פיאף בשדרת Lannes בפריז, ב-24 באוקטובר 1960, היא קיבלה אותם באופן לא מנומס ולא חברותי.
דומון ניסה להציע לפיאף את לחניו כמה פעמים, אבל היא לא אהבה אותם וסירבה - הרמה הייתה נמוכה מדי, לטענתה.
באותו יום היא זעמה שעוזרת הבית שלה, דניאל, ארגנה את הפגישה מבלי לידע אותה.
פיאף הניחה להם, לכן, לחכות שעה בסלון לפני שהיא הופיעה.
"כפי שאתם יכולים לראות, אני מאוד עייפה" היא אמרה להם.
לחוץ ומזיע, דומון שר את השיר בקול חלש.
כשסיים הייתה שתיקה, בזמן שחיכו לפסק הדין של פיאף.
"תשיר את זה שוב?" שאלה פיאף.
עוד לפני אמצע השיר, היא קטעה אותו.
"פנטסטי", "זה השיר שחיכיתי לו.
הוא יהיה ההצלחה הכי גדולה שלי!
אני רוצה את זה עבור ההופעות הקרובות שלי בל'אולימפיה!" ווקר, שמח, השיב: "כמובן, אדית, השיר שלך".
פיאף הקדישה את ההקלטה של השיר ללגיון הזרים הצרפתי.
בזמן ההקלטה, צרפת הייתה מעורבת במלחמת אלג'יר (1954-1962), ולגיון הזרים הראשון, שבלם את ניסיון ההפיכה של 1961 נגד הנשיא שארל דה גול, ואת ההנהגה האזרחית של אלג'יריה - אימצה את השיר כשההתנגדות נשברה.
כשעזבו את הבסיס, שרו את השיר, אשר כעת הפך להיות חלק מהמסורת של לגיון הזרים הצרפתי, והם שרים אותו כאשר הם במצעד.
המצלול של החרוזים הוא משקל צרפתי נפוץ, בו המילים מוטעמות כמעט תמיד על ההברה הסופית, במבנה של שבו מילים כמעט תמיד להדגיש את ההברה הסופית, בלחן אנאפסטי.
תרגום מילולי לאנגלית אינו נפוץ, כי הוא לא מצליח לשמור את ההרמוניה הפנימית של המילים והטון, שכן המילים באנגלית הם לרוב במשקל (Da-da-Da-da), לסירוגין מוטעם ולא מוטעם, או לחלופין משקל דקטילי (Da-da-da-Da-da-da).
יש מגוון רחב של תרגומים לאנגלית, הדיון על היתרונות שלהם מתמשך.
השיר מלא ברגשות של המאהב ששר את השיר, כך שהטוב והרע שהמאהב חווה נכתבים על כינוי גוף שאינו אישי (ni le bien qu'on m'a fait; ni le mal).
באופן מילולי, משמעות הכתיבה היא "לא על הטוב שמישהו עשה לי", אבל לרוב הוא מתורגם כ"לא על טוב שנעשה לי".
השיר הוקלט על ידי אמנים אחרים, כולל:
פיאף עצמה הקליטה גרסה אנגלית, שכותרתה "ללא חרטות" (No Regrets).
שירלי באסי בשנת 1965, (הגיעה למס' 39 במצעד הבריטי) באלבום "שירי אהבה" (Love Songs).
קרן אקרס באלבומה מ-1981 "מציגה קרן אקרס".
בחורים רעים בכחול ב-1989, באלבום האלבום "החמישי" הקליטו גרסה אנגלית שכותרתה "ללא חרטות".
להקת הרוק חצי אדם חצי ביסקוויט הקליטה ב-1991 גרסה אנגלית שכותרתה "ללא חרטות".
לה טויה ג 'קסון במולן רוז' משנת 1992 באלבום פורמידבלה.
מיריי מתייה שרה את השיר ב"כוכבים 90" ב-1993.
אמילו האריס תרמה גרסה אנגלית לאלבום מרובה האמנים "מחווה לאדית פיאף".
איליין פייג' באלבום פיאף, משנת 1994, שפורסם במקביל לכך ששיחקה את הדמות הראשית במחזה עם אותו שם.
הזמר הברזילאי קסיה אלר בשנת באלבום 2001 Acústico MTV.
ויקי לאנדרוס באלבום "Zeitlos" (נצחית) שרה בגרמנית עם הכותרת מושר בגרמנית עם הכותרת "Nein, ich bereue nichts" ("לא, איני מתחרטת על דבר").